Odense Adresse-Contoirs Efterretninger, 1824-05-28
Portugal. Medens Man troede, at have faaet Bugt med Revolutionsaanden paa Halvøen, er fra en Kant, hvor Man vel mindst havde ventet det, den offentlige Rolighed atter bleven afbrudt ved et Indgreb i Kongens legitime Magt, som dog synes at være faldet ud til Ophavsmændenes Seier. Efter den Pariser Journal des Debats af 16d. er Sammenhængen hermed følgende: Den 30 April udkom pludselig en Proklamation af Jnfanten Don Miguel saalydende: "Soldater, Straalede Dagen den 27 Mai 1823 i uforglemmelig Glands, da vil den 30 April 1824 ikke vorde mindre glimrende. Begge ville indtage en ærefuld Plads i den Lusitanske Histories Aarbøger. Paa hiin førstmeldte Dag forlod jeg Hovedstaden, for at styrte en Alt kuldkastende Faktion, paa den reddede jeg Kongen, den Kongelige Familie, hele Nationen, og gav desuden et Exempel paa Hengivenhed for den hellige Religion, hvortil Vi bekjende Os, som Monarkiets og Retfærdighedens sande Støtte. Jdag vil jeg fuldende det begyndte store Værk, idet jeg befæster dets Varighed og udrydder Frimurernes forpestede Sekt, som i Stilhed pønser paa Forræderie og tragter efter at svinge Dødens Lee over det regjerende Huus Braganza. Soldater, for at opnaae dette Maal har jeg kaldet: Eder under Vaaben, aldeles overbeviist om Eders Karakteerfasthed, Loialitet og fuldkomne Hengivenhed for Kongens Sag. Soldater, Bliver mig værdige, og Eders Anfører, Jnfanten Don Miguel, vil igjen være Eder værdig. Leve den Romersk-Katholske Religion leve den allertroeste Dronning! (Kongen selv er forglemt, eller blot indbefattet under det paafølgende Ønske) Leve den Kongelige Familie, leve den ædle portugisiske Armeel leve Nationen. Døe de infame Frimurere! Palaiet Bemposta den 30 April 1824. Denne Proklamation, samt endnu en anden til Folket og en Skrivelse til Kongen blev næste Dag indrykket i de offentlige Tidender. Omtrent 20000 Md. Tropper med Jnfanten i Spidsen havde samlet sig paa Rosciopladsen, de fleste af Kongens Ministre, flere Militairchefer og andre Personer bleve paa Jnfantens befaling hæftede, og Dronningen var imidlertid indtruffet til Lissabon, Paa den franske Gesandts Forlangende begav nu det diplomatiske Korps sig til det Kongelige Palai; men da samme var besat af Tropper og Kommandanten nægtede Enhver, som ikke kunde forevise befaling fra Jnfanten, Adgang, erklærede Baron Hyde de Neufville: Europa kjender kun Kongen. Denne Fasthed imponerede og en af Prindsens Adjutantere indførte nu det diplomatiske Korps til Kongen, som yttrede: at hvad der foregik hverken var skeet med hans Villie eller paahans Befaling; iøvrigt vilde hans Søn selv strax indfinde sig. Kort derpaa kom ogsaa Don Miguel, kastede sig paa Knæe for sin Fader, kyssede hans Haand og erklærede Ministrene, at der var opdaget en Sammensværgelse imod Kongens og hans eget Liv, hvorimod han havde maattet gribe Forholdsregler, og det diplomatiske Korps Ophold et Øieblik var allene skeet af Frygt for, at nogle Jldefindede maatte benytte, Leiligheden at snige sig ind med i Palaiet. Han kom nu, for at hente Kongens befaling. Denne gik ud paa, at Tropperne skulde vende tilbage til deres Qvarterer. Det diplomatiske Korps, som først ved Midnatstid forlod Palaiet, forføiede sig den 1 Mai atter til Kongen, og derpaa til Udenrigsministeren, Grev v. Palmella, som først nylig igjen var sat i Frihed.